Държавен вестник, бр. 13, 2012 г., стр. 85

БРОЙ  13	
Д Ъ Р Ж А В Е Н  В Е С Т Н И К 	
СТР.  85  
Чл. 91. Щурцовете над отворите се пред-
виждат с широчината на зида, като стъпването 
върху него е най-малко 350 mm. При отвори 
до 1,5 m стъпването може да е 250 mm. В 
сгради с носещи тухлени стени щурцовете се 
свързват със стоманобетонни пояси.
Чл. 92. Междуетажните и покривните 
панели стъпват върху тухлени и каменни 
зидове посредством стоманобетонни пояси. 
Поясите преминават на нивото на панелите, 
а стъпването се приема не по-малко от:
1. при стени, изпълнени на място – 120 mm;
2. при стени от тухлени панели – 90 mm.
Чл. 93. (1) Гредите на стълбищните пло-
щадки се закотвят в зидарията най-малко 
250 mm и се анкерират.
(2) Сглобяемите стълбищни рамена и 
площадки се закрепват към етажните кон-
струкции.
(3) Не се допускат конзолни стъпала, 
запънати в зидарията, без стоманобетонни 
греди и пояси.
Раздел VII
Предварително напрегнати стоманобетонни 
конструкции
Чл. 94. В предварително напрегнати стома-
нобетонни конструкции, които се изчисляват 
на извънредно съчетание на натоварванията, 
при отчитане на сеизмичните въздействия, 
усилията, определени от условията за якост 
на сеченията, трябва да превишават усилията 
при образуване на пукнатини не по-малко от 
25 на сто.
Чл. 95. За напрегната армировка се пред-
вижда армировка с браковъчен минимум на 
относително удължение при скъсване най-
малко 4 на сто.
Чл. 96. (1) За елементи, напрегнати на 
стенд, се допуска използването на кръгъл 
гладък тел, ако в краищата на елементите са 
поставени закотвящи устройства.
(2) В земетръсни райони с Кс > 0,27 не 
се допуска използването на оребрени телове 
без закотвящи приспособления, както и на 
прътова армировка с периодичен профил с 
диаметър, по-голям от 28 mm.
Чл. 97. (1) В земетръсни райони се прилага 
напрегната армировка със сцепление с бетона.
(2) Допуска се прилагането на напрегната 
армировка без сцепление с бетона в следните 
случаи:
1. при подови и покривни конструкции, 
които не са включени като съдействащи 
елементи при оразмеряването на огъване 
на вертикалните носещи елементи (рамки, 
шайби), а служат само като хоризонтални 
диафрагми;
2. частично напрегнати греди, при които 
най-малко 80 на сто от носещата способност 
се осигурява с обикновена ненапрегната ар-
мировка.
Чл. 98. Участъците на анкериране на на-
прегнатите снопове се разполагат извън зоните, 
в които се очаква развитието на пластични 
деформации.
Раздел VIII
Стоманени конструкции
Чл. 99. При проектирането на стоманени 
конструкции в сеизмични райони се използ-
ват материали, които отговарят на следните 
изисквания:
1. допускат развитието на нееластични 
деформации;
2. опънната якост (якостта при скъсване) е 
най-малко с 30 на сто по-висока от границата 
на провлачване на стоманата;
3. остатъчното удължение при скъсване е 
не по-малко от 15 на сто;
4. за натоварени на опън болтове и връзки 
се използват предимно високоякостни сто-
мани, които отговарят на изискванията на 
съответните спецификации.
Чл. 100. Подовите и покривните конструк-
ции се проектират обикновено с коравина, 
която осигурява работата им в равнината 
като корав недеформируем диск.
Чл. 101. При проектирането на стоманени 
конструкции в сеизмични райони се спазват 
следните изисквания:
1. не се допуска използването на подвижни 
лагери за опиране на главните носещи еле-
менти върху колоните;
2. хоризонталните диафрагми се осигуряват 
чрез подходящи връзки срещу отделянето им 
от подпорите;
3. гредите и фермите се осигуряват срещу 
странични премествания, като се вземат мерки 
за ограничаване поемането на хоризонталните 
сили от закрепващите болтове, работещи на 
срязване;
4. осигурява се възможност за развитието 
на пластични деформации в конструкциите; 
концентрацията на напреженията вследствие 
на нагъсто разположени заварени шевове, 
наличие на отвори, вдлъбнатини, резки 
изменения на сеченията и др. се свежда до 
минимум;
5. в съединения с болтове, работещи на 
срязване и смачкване, за които е меродавно 
съчетанието на натоварванията и въздейст-
вията с участие на сеизмичното въздействие, 
изчислителната носимоспособност на бол-
товете на срязване трябва да е най-малко с 
20 % по-висока от носимоспособността на 
смачкване.
Чл. 102. Максималната стройност на еле-
ментите на стоманените конструкции, при 
които меродавната изчислителна комбинация 
от усилия включва и сеизмичните сили (с 
изключение на въжените конструкции), се 
приема съгласно нормативния акт за проек-
тиране на стоманени конструкции.